Un pieton a fost acroşat şi accidentat mortal de un autotren, vineri, 29 martie 2024, pe DN 61 Ghimpaţi-Găeşti, în apropierea localităţii Găeşti, judeţul Dâmboviţa.
Potrivit Centrului Infotrafic din cadrul Inspectoratului General al Poliţiei Române, este vorba de o femeie accidentată mortal în vârstă de 66 de ani, din Găeşti.
"Poliţiştii efectuează cercetări pentru stabilirea cu exactitate a tuturor împrejurărilor producerii accidentului rutier", precizează IPJ Dâmboviţa.
Pieton accidentat mortal de TIR, în Dâmbovița. VIDEO cronica-gaestiului.ro
Femeia călcată de tir pe trecerea de pietoni de la Complex, în Găești, a decedat, în ciuda manevrelor de resuscitare la care a fost supusă.
Șoferul este din Vâlcea și are 62 de ani. Nenorocirea s-a petrecut sub ochii mai multor martori, care povestesc ca au strigat la șofer, în încercarea de a-l determina să oprească.
În cauză a fost declanșată o anchetă.
Accident mai puţin obişnuit în Dâmboviţa. Un TIR a intrat direct în capela unei biserici
Un şofer de TIR a pierdut controlul mastodontului şi a intrat cu el direct în capela unei biserici. Accidentul s-a petrecut în urmă cu doi ani, iar șoferul s-a ales cu răni uşoare şi a fost transportat la spital.
Accidentul s-a petrecut pe DN 7, pe raza oraşului dâmboviţean Titu.
Un şofer în vârstă de 45 de ani se pare că nu a adaptat viteza la condiţiile de drum, ieşind în afara părţii carosabile şi lovind un zid al capelei şi un stâlp de electricitate.
Tirul a derapat, a rupt stâlpul şi a intrat în capelă. Aici este capelă pentru morţi. Cred că l-a luat somnul. Bine că nu a păţit el ceva şi că nu erau oameni aici.
În urma accidentului şoferul a scăpat cu viaţă, dar s-a ales cu răni minore.
Drumul a fost blocat pe ambele sensuri din cauza accidentului.
Poliţiştii efectuează cercetări, urmând să stabilească cu exactitate toate împrejurările producerii accidentului de circulaţie.